Zápisnica zo zasadnutia obecného zastupiteľstva obce
Lúč na Ostrove konaného dňa 23.08.2023
v zasadačke obecného úradu



Prítomní podľa prezenčnej listiny. 

Program zasadnutia:

1. Zahájenie
2. Voľba návrhovej komisie
3. Určenie zapisovateľa a overovateľov zápisnice
4. Schválenie čerpania rozpočtu obce II.Q.2023 
5. Schválenie úpravy rozpočtu v roku 2023
6. Prerokovanie žiadosti Csaba Nagy
7. Prerokovanie žiadosti Lóránt Csánó
8. Schválenie Zmluvy o vyplňovacom práve k blankozmenke a vlastnú blankozmenku na zabezpečenie prípadnej budúcej pohľadávky - Výstavba zberného dvora v obci
9. Všeobecné informácie   
10. Diskusia
11.Návrh uznesení
12. Záver


1.Zahájenie
Zasadnutie obecného zastupiteľstva  otvoril a viedol starosta obce.
Pán starosta konštatoval, že zasadnutia sa zúčastňuje plný počet poslancov, OZ je uznášaniaschopné. 

   2.Voľba návrhovej komisie
   	Návrhová komisia: predseda: Anikó Nagyová, člen: Peter Tóth
   	Hlasovaním za : 7, proti : 0,   zdržali sa : 0, návrh bol schválený. 

3. Určenie zapisovateľa a overovateľov zápisnice 
 zapisovateľka : Andrea Nagyová  overovatelia: Martina Kún Meton, Ing. Csáky Tamás
 	Hlasovaním za : 7, proti: 0, zdržali sa : 0,  návrh bol schválený

4.Schválenie čerpania rozpočtu za II.Q.2023
Účtovníčka obce Andrea Nagyová predkladala správu o čerpaní rozpočtu. 
Dňa 27.07.2023 bola odovzdaná účtovná závierka za II.Q.2023 na Ministerstvo financií SR cez rozpočtový informačný systém samosprávy.
Obec dosiahla príjmy celkovo vo výške 371 315,99 € a výdavky celkovo vo výške 359 222,83 €. ( doklad priložený ).
Hlasovaním za: 7, proti: 0, zdržali sa hlasovania: 0, správa bola schválená





5. Schválenie úpravy rozpočtu 2023
Pán starosta predkladal návrh úpravy rozpočtu na rok 2023. Vzhľadom na potrebné požiadavky v jednotlivých položkách a podpoložkách v príjmovej i výdavkovej časti schváleného rozpočtu, je nevyhnutné vykonať korekcie a to formou úpravy rozpočtovaných finančných prostriedkov. ( doklad priložený ). 
Hlavný kontrolór obce Ing. Jozef Török preštudoval návrh úpravy rozpočtu 2023 a navrhol vykonať úpravu rozpočtu.( doklad priložený).
Hlasovaním za : 7, proti: 0, zdržali sa : 0,  návrh bol schválený

6. Prerokovanie žiadosti Csaba Nagy
Pán starosta oboznámil členov OZ so žiadosťou občana Csaba Nagy o prerozdelení spoločného majetku podľa predloženého geometrického plánu č.46145443-15/2023 zo dňa 07.03.2023, kat. územie Veľká Lúč, zastavená plocha, KN-C parc.č.127/4 vo výmere 279 m2 pre žiadateľa, a parc.č.127/2 vo výmere 280 m2 pre obec, na ktorom je ešte predchádzajúcim vlastníkom postavená vedľajšia budova. (doklad priložený)
Podľa väčšinu členov OZ návrh nevyhovuje obci, preto spoločne prišli s návrhom, aby žiadateľ Csaba Nagy prišiel osobne na obecný úrad a predkladal druhú žiadosť o kúpu časti spoločného majetku od obce. Odmietli vykonanie prerozdelenie spoločného majetku takou formou. Schvaľujú zámer predaja pozemku spôsobom ako prípad hodného osobitného zreteľa.   
Hlasovaním za 0, proti: 7, zdržali sa: 0, žiadosť nebola schválená

7. Prerokovanie žiadosti Lóránt Csánó
Pán starosta oboznámil členov OZ so žiadosťou občana Lóránt Csánó o kúpu pozemku kat.územie Veľká Lúč KN-E parc.č.33/1 výmera 3476 m2 v podiele 1/10-ine. Svoju žiadosť odôvodnil tým, že uvedený pozemok dlhodobo užíva ako náhradný pozemok. (doklad priložený). Poslanec Peter Tóth navrhoval, aby pán starosta si dal vyhotoviť cenník podľa druhu pozemku a potom sa vrátiť k tejto žiadosti na nasledujúcej schôdze. Schvaľujú zámer predaja pozemku spôsobom ako prípad hodného osobitného zreteľa.
Podľa všetkých poslancov žiadosť bola odročená.
Hlasovaním za 7, proti: 0, zdržali sa: 0.

 
8. Schválenie Zmluvy o vyplňovacom práve k blankozmenke a vlastnú blankozmenku na zabezpečenie prípadnej budúcej pohľadávky - Výstavba zberného dvora v obci
Pán starosta oboznámil členov OZ s požiadavkou Ministerstva životného prostredia SR, v zastúpení Slovenská agentúra životného prostredia k bodu „ Určenie formy zabezpečenia prípadnej budúcej pohľadávky poskytovateľa zo zmluvy o poskytnutí NFP vo forme vlastnej blankozmenky pre poskytovateľa Ministerstva životného prostredia SR, v zastúpení Slovenská agentúra životného prostredia - Výstavba zberného dvoru. 
Hlasovaním za 7, proti: 0, zdržali sa: 0.
    
9. Všeobecné informácie
Pán starosta oznámil členom nasledovné informácie:
- pre hlavného kontrolóra k základnému platu zvýšenie o 20%
- na projekt vybudovania cyklotrasy nájsť projektanta
- odpoveď na žiadosť o dotáciu na rekonštrukciu kultúrneho domu by sme mali dostať do konca novembra
- na rekonštrukciu sakrálnych pamiatok sme dostali cenovú ponuku

10. Diskusia
V diskusií ako prvý vystúpil poslanec Norbert Androvics a tlmočil záujem niektorých občanov o urnové hrobové miesta, ( kolumbárium – urnové steny) v cintorínoch, tiež treba nakúpiť nové kanvy. 
Poslankyňa Mgr. Zuzana Makó oznámila, že občianske združenie Rákóczi Szövetség 28.októbra plánuje organizovať Tekvicový festival v kultúrnom dome, kde deti by mali možnosť vyrezávať tekvice, zúčastniť sa na rôznych hier. Požiadala aj o finančný príspevok na časť výdavkov spojené s podujatím. 
Pán starosta oznámil členom OZ, že divadelná skupina z Holíc Rózsa Színház vystupuje u nás v kultúrnom dome. Ďalej pripomenul, že bolo by potrebné limitovať počet hosťov na ples maximum na 120 osôb. Uviedol ešte, že klub dôchodcov sa presťahuje z budovy materskej školy do kultúrneho domu do priestorov espressa.   


11. Návrh uznesení
Starosta obce vyzval predsedu návrhovej komisie Anikó Nagyovú, aby predniesla        návrh uznesení. 
Hlasovaním za: 7, proti: 0, zdržali sa : 0,  návrh bol schválený



	U z n e s e n i a
zo zasadnutia OZ v Lúči na Ostrove konaného dňa 23.08.2023


UZNESENIE č.41/2023/OZ
OZ schvaľuje: programové body rokovania OZ, vymenovanie členov návrhovej , komisie, vymenovanie osobu zapisovateľa a overovateľov zápisnice.
   
UZNESENIE č.42/2023/OZ
OZ berie na vedomie schvaľuje správu o čerpaní rozpočtu za II.Q.2023  podľa Finančného výkazu o plnení rozpočtu subjektu verejnej správy, ktorý bol odoslaný na Ministerstvo financií SR cez rozpočtový informačný systém samosprávy.

UZNESENIE č.43/2023/OZ
OZ berie na vedomie a schvaľuje:
a) úpravu rozpočtu na rok 2023.
b) Stanovisko hlavného kontrolóra k úprave rozpočtu na rok 2023.

UZNESENIE č.44/2023/OZ
OZ berie na vedomie a schvaľuje, odmietnutie žiadosti občana Csaba Nagy o prerozdelenie spoločného majetku, oznámiť skutočnosť žiadateľovi a vyzývať na podanie novej žiadosti.
Schvaľuje zámer predaja pozemku spôsobom ako prípad hodného osobitného zreteľa.

UZNESENIE č.45/2023/OZ   
OZ berie na vedomie a schvaľuje odročenie prerokovania žiadosti Lóránt Csánó o kúpu pozemku na nasledujúcu schôdzu. Schvaľuje zámer predaja pozemku spôsobom ako prípad hodného osobitného zreteľa.


UZNESENIE č.46/2023/OZ
OZ berie na vedomie a
1.schvaľuje v súlade so Zmluvou o poskytnutí nenávratného finančného príspevku č. OPKZP-PO1-SC111-2021-72/09 zo dňa 30.01.2023, účinnej dňa 03.02.2023 (ďalej len Zmluva o poskytnutí NFP) a čl.13 ods.1 „Zabezpečenie pohľadávky, poistenie majetku a zmluvné pokuty“ Prílohy č.1. Zmluvy o poskytnutí NFP „ Všeobecné zmluvné podmienky k Zmluve o poskytnutí nenávratného finančného príspevku“ zabezpečenie prípadnej budúcej pohľadávky Poskytovateľa zo Zmluvy o poskytnutí NFP vo forme vlastnej blankozmenky pre Poskytovateľa: Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava, IČO: 42 181 810 v zastúpení Slovenská agentúra životného prostredia, Tajovského 28, 975 90 Banská Bystrica, IČO: 00 626 031 ( poštová adresa Slovenská agentúra životného prostredia, Sekcia fondov EÚ, Karloveská 2, 841 04 Bratislava 4) pre projekt s názvom : Výstavba zberného dvora v obci Lúč na Ostrove, kód projektu v ITMS2014+: 310011BWC1   
2.poveruje starostu obce podpísať Zmluvu o vyplňovacom práve k blankozmenke a vlastnú blankozmenku na zabezpečenie prípadnej budúcej pohľadávky Poskytovateľa podľa Zmluvy o poskytnutí NFP.


UZNESENIE č.47/2023/OZ
OZ berie na vedomie a schvaľuje všeobecné informácie:
- pre hlavného kontrolóra k základnému platu zvýšenie o 20%
- na projekt vybudovania cyklotrasy nájsť projektanta


12. Záver
Po vyčerpaní všetkých bodov programu pán starosta poďakoval všetkým prítomným 
za účasť a rokovanie OZ vyhlásil za ukončené.


V Lúči na Ostrove, dňa 23.08.2023

Overovatelia:



...................................................			.....................................................
Martina Kún Meton 					starosta obce: Mgr. Ladislav Kiss



...................................................
Ing. Tamás Csáky

